Aubrey Beardsley

Aubrey Vincent Beardsley (Brighton, 1872ko abuztuaren 21a - Menton, 1898ko martxoaren 16a) marrazkilari ingelesa izan zen. Hasieran Rafaelen aurrekoen eragina izan bazuen ere, gero Dürer eta Botticelli hartu zituen eredu. Gaztea zela ospe handia eskuratu zuen giro dekadenteetan. Liburu zenbait irudiztatu zuen: Maloryren Arturoren heriotza (1892), Oscar Wilderen Salome (1894), Poeren Ipuinak etab. Art Nouveau delakoari eskainitako Yellow Book aldizkariaren zuzendaria izan zen. Marrazki erotikoak egin zituen (Lysistrata) eta Venusen Historia eta Tannhäuser idatzi zituen. Eragin handia izan zuen XX. mende hasierako marrazkigileengan. Gazterik hil zen tuberkulosiak jota.

 Erreferentziak 

Kategoria:Modernismoaren margolariak
Kategoria:Ingalaterrako margolariak
Kategoria:Erresuma Batuko ilustratzaileak
Kategoria:Ekialdeko Sussex konderriko jendea
Kategoria:1872ko jaiotzak
Kategoria:1898ko heriotzak